มีผื่นนูนแดงขึ้นที่ขาใกล้ขาพับเจ้าค่ะ ไม่คันแต่เวลาลูบจะแสบนิดๆเป็นมา2วันแล้วค่ะ ไม่ทราบว่าเป็นผื่นอะไรหรอคะ
สวัสดีค่ะ ผื่นแดงไม่คันที่ขา อาจเกิดจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน-ผื่นผิวหนังอักเสบจากภูมิแพ้ในร่างกาย-ตุ่มถูกแมลงกัด มักเป็นตุ่มนูน คัน-งูสวัด เป็นตุ่มน้ำ แสบร้อน มักเกิดในคนที่เคยเป็นอีสุกอีใสมาแล้ว แล้วตอนนี้ร่างกายอ่อนแอลง จึงกำเริบขึ้นมาเป็นผื่นงูสวัด มักเป็นแค่ตามแนวที่เส้นประสาทไปเลี้ยง ไม่เป็นบริเวณกว้างหรือเป็นหลายๆที่พร้อมกัน ถ้าไม่ได้มีโรคภูมิคุ้มกันบกพร่องอย่างรุนแรง-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้การดูแลตัวเองเบื้องต้น ไม่ไปแกะเกาบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะการให้ได้การวินิจฉัยแน่นอนต้องอาศัยการตรวจร่างกายและเห็นรอยโรคจริงค่ะ หากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติม